Ziza Massika

Ziza Massika, Sakina Ziza benetako izena zuena (Merouana, Batna, Aljeria,  1934ko urtarrilaren 28a  - Colla, Aljeria, 1959ko abuztuaren 29a), aljeriar erizaina eta militante nazionalista izan zen, Aljeriako gerran nabarmendu zena.

 Biografia 
Sakina Zizak bere jaioterrian, Batnan, egin zituen lehen mailako ikasketak. Horren ondoren, bigarren mailakoak egiten hasi zen Sétif-en, bertako Collège de jeunes filles-en (gaur eguneko Malika Gaïd lizeoa), eta Batnan amaitu zituen 1953an., batxilergoa lortuta. Horren ondoren, Frantziara joan zen 1955 arte, eta han goi-mailako ikasketak egin zituen Montpellierreko Unibertsitatean, bere neba Ayache Zizarekin batera. Aljeriara itzuli zenean, irakasle aritu zen Merouanako ama-eskolan.

1956an, ikasle nazionalisten greba baino lehentxeago, Setif-en bat egin zuen ALN Armée de libération nationale erakundearekin (FLNren adar armatua), bere kide Mériem Bouatoura eta Leïla Bouchaoui-rekin batera. ALNn erizain gisan jardun zuen, kaporal graduarekin hasieran eta gero sarjentu graduarekin. Collo eskualdera bidali zuten, eta han Ammar Baazizen agindupean egon zen II. valierriaren 3. eskualdean. Azzouz Hamrouchi eta Abdelkader Bouchritekin, garai hartako lehen eta bigarren eskualdeetako osasun-arduradunekin, hurrenez hurren, lan egin zuen soinez soin, Lamine Kheneren agindupean, 1956tik 1958ra, eta Mohamed Toumi doktorearen agindupean, 1958tik 1962ra..

Bonbardaketa batean hil zuten gerrillaren kontrako T-6 hegazkin batetik jaurtitako suziri batez., Colloren inguruan, bere ardurapean zuen ospitaletik gertu.

Aljeriak independentzia lortu zuenean, Massikaren gorputza Belezmara eraman zuten Ali Ziza aitarenaren ondora.

 Esker onak 
Haren omenez, Ziza Massika izena jarri zieten Merouanako lehen mailako eskola bati eta ospitale bati. Era berean, Aïn Naâdja ospitale militarreko mediku eta teknikari paramediko talde batek,. Aïn Djasser-eko daïrako finka autogestionatu batek eta Aïn Djasser hiriko urbanizazio batek ere bere izena daukate..

 Erreferentziak 

 Bibliografia 

  Ibrahim Ras Al Aïn - Du banc de l’école en Tunisie à l’épique de la révolution algérienne. (من مقعد الدراسة بتونس إلى ملحمة الثورة بالجزائر)
 Gilbert Meynier, Mohammed Harbi - Le FLN : Documents et histoire, 1954-1962 -  604. or., le Grand livre du mois, 2004, 898 or.. 
 René Fagnoni, Chronique des Aurès : recueil de poésies visuelles et autres senteurs, 31. or., Art Kange éditions 2005, 127 or. 
 Ali Kafi, Mémoires du  président Ali Kafi : du militant politique au dirigeant militaire 1946-1962,  132. or., Casabah 1999, 416 or 
  Ali Kafi, Moudhakirat Er-raïs Ali Kafi min al-mounadil as-siyassi ila al-qaïd al-askari 1946-1962, 158-159. or., Dar El Casabah 1999, 448 or.

 Ikus, gainera 

 Aljeriako gerra

 Kanpo estekak 

 Ziza Massika, l’Aurèsienne

Kategoria:Aljeriako Independentzia Gerra
Kategoria:Aljeriako emakumeak
Kategoria:Emakumeak gerran
Kategoria:Emakume ekintzaileak
Kategoria:Emakume erizainak